Πουτίγκα Χριστουγέννων
Ζουμερό, υπέροχα κρεμώδες και με νόστιμο κριτσανιστό παντεσπάνι που θυμίζει καρυδόπιτα. Μια σχετικά άγλυκη παρασκευή, που την ευχαριστιέσαι χωρίς να σε λιγώνει.
1 αυγό, 1/2 κούπα ζάχαρη, 3/4 κούπας αλεύρι για όλες τις χρήσεις, 1/2 κούπα καρύδια αλεσμένα, 1 φλιτζ. του καφέ γάλα, 1/2 κουτ. γλυκού μπέικιν πάουντερ, 1/2 κουτ. γλυκού κανέλα + λίγη ακόμα, για το γαρνίρισμα, 1/4 κουτ. γλυκού γαρύφαλλο, 1 κάψουλα βανίλιας, 1 λίτρο γάλα, 1/2 κουτί κούσταρ πάουντερ, 1 κουτ. σούπας αλεύρι για όλες τις χρήσεις, 1 1⁄2 κουτ. σούπας άνθος αραβοσίτου, 1/2 κουτ. σούπας βιτάμ, 2 κουτ. σούπας ζάχαρη, 1 κάψουλα βανίλιας, 3/4 κούπας ζάχαρη, 1 κούπα νερό, 1 κομμάτι φλούδας λεμονιού ακέρωτου, μερικές σταγόνες χυμός λεμονιού
Για τη πουτίγκα Χριστουγέννων, βάζουμε όλα μαζί τα υλικά για το παντεσπάνι στο μίξερ και τα χτυπάμε για 4 λεπτά. Μεταφέρουμε το μείγμα σε βουτυρωμένο στρογγυλό τσέρκι ή σε πυρέξ ή σε ταψάκι και το ψήνουμε σε προθερμασμένο φούρνο στους 180° C για 20 λεπτά.Ρίχνουμε όλα τα υλικά της κρέμας σε μια κατσαρόλα, τα ανακατεύουμε ελαφρώς με έναν αυγοδάρτη και τα βάζουμε να βράσουν. Ανακατεύουμε μέχρι να δέσει το μείγμα και να γίνει παχιά κρέμα – θα χρειαστεί περίπου 2 λεπτά από την ώρα που θα πάρει βράση.Βράζουμε όλα τα υλικά του σιροπιού σε δυνατή φωτιά. Από τη στιγμή που θα κοχλάσει, μετράμε 8 λεπτά και αποσύρουμε από τη φωτιά. Αφαιρούμε τη φλούδα και αφήνουμε το σιρόπι να κρυώσει.Μόλις βγάλουμε το παντεσπάνι από τον φούρνο, το τρυπάμε εδώ κι εκεί με ένα πιρούνι και, όπως είναι καυτό, το περιχύνουμε με το κρύο σιρόπι. Το αφήνουμε να ποτίσει και να χλιάνει αρκετά.Απλώνουμε πάνω του την κρέμα, πασπαλίζουμε με κανέλα και το αφήνουμε στο ψυγείο να κρυώσει για τουλάχιστον 1 ώρα πριν το κόψουμε, ώστε να σταθεροποιηθεί η κρέμα.
Αλεύρι (ζύμες),Γαλακτοκομικά,Χριστούγεννα